**ZMLUVA O DIELO A LICENČNÁ ZMLUVA**

**uzatvorená v súlade s § 536 a nasl. Obchodného zákonníka v znení neskorších predpisov a § 65 a nasl. a § 91 zákona č. 185/2015 Z. z. Autorského zákona v znení neskorších predpisov (ďalej len „zmluva“) medzi:**

**Zhotoviteľom**: ………………………………………………………………

Obchodné meno: ………………………………………………………………

Sídlo : ………………………………………………………………

Štatutárny zástupca: ………………………………………………………………

IČO : ……………………………………………………………...

IČ DPH: ………………………………………………………………

Zapísaný: Register Okresného súdu v ……., Odd…., vo vl.č. ………

Bankové spojenie : ……………………………………………………………..

(ďalej aj ako „zhotoviteľ“)

a

**Objednávateľom**:

Obchodné meno: Centrum vedecko-technických informácií Slovenskej republiky

Sídlo organizácie: Lamačská cesta 8/A, 811 04 Bratislava

Štatutárny zástupca: prof. RNDr. Ján Turňa, CSc., generálny riaditeľ

IČO: 00151882

IČ DPH: SK2020798395

Bankové spojenie: Štátna pokladnica

Číslo účtu: 7000064743/8180, IBAN: SK05 8180 0000 0070 0006 4743

Zapísaný: Register organizácií Štatistického úradu Slovenskej republiky

Internetová adresa: [www.cvtisr.sk](http://www.cvtisr.sk)

(ďalej aj ako „objednávateľ“)

(ďalej spoločne aj ako „zmluvné strany“ a každá samostatne aj ako „zmluvná strana“)

**Článok I**

**Úvodné ustanovenia**

1. Centrum vedecko-technických informácií SR je štátnou príspevkovou organizáciou napojenou na štátny rozpočet, ktorá je verejným obstarávateľom v zmysle ustanovenia § 7 ods. 1 písm. d)  zákona č. 343/2015 Z. z o verejnom obstarávaní a o zmene a doplnení niektorých zákonov
2. Zmluvné strany uzatvárajú túto zmluvu na základe výsledku verejného obstarávania na predmet zákazky: Analýza dát inštitúcie verejnej správy- štúdia uskutočniteľnosti.
3. Zhotoviteľ vyhlasuje, že je osoba oprávnená na uzatvorenie tejto  zmluvy v zmysle zákona č. 315/2016 Z. z. o registri partnerov verejného sektora a má splnené z toho vyplývajúce povinnosti.
4. Objednávateľ vyhlasuje, že spĺňa všetky podmienky a požiadavky v tejto zmluve stanovené, je oprávnený túto zmluvu uzatvoriť a riadne plniť záväzky v nej obsiahnuté a je oprávnený s obsahom diela nakladať spôsobom, aký je predpokladaný podľa tejto zmluvy, alebo si takéto oprávnenie zabezpečí.
5. Predmet zmluvy je spolufinancovaný z Európskeho fondu regionálneho rozvoja (EFRR/ERDF) v rámci Operačného programu Integrovaná infraštruktúra. Zmluva sa uzatvára pre účely prípravy a implementácie projektu zameraného na systematický manažment informácií o výskume, vývoji a inováciách.
6. Zmluvné strany vyhlasujú, že údaje uvedené v záhlaví tejto zmluvy sú pravdivé a aktuálne a zaväzujú sa bez meškania oznámiť druhej zmluvnej strane každú zmenu, ktorá by mohla mať vplyv na plnenie zmluvných záväzkov. Sú si vedomé, že pri neoznámení takejto skutočnosti budú znášať následky, ktoré môžu druhej zmluvnej strane z neznalosti týchto údajov vzniknúť.

**Článok II**

**Predmet zmluvy**

1. Zhotoviteľ sa zaväzuje zhotoviť pre objednávateľa na svoje náklady a na svoje nebezpečenstvo dielo **Analýza dát inštitúcie verejnej správy -štúdia uskutočniteľnosti** (ďalej aj ako „predmet zmluvy“ alebo „dielo“) v rozsahu 30 normostrán A4 v súlade s podrobnou špecifikáciou, ktorá je neoddeliteľnou prílohou k tejto zmluve (Príloha č.1 – opis predmetu zákazky), podľa podmienok dohodnutých v tejto zmluve, ako aj v súlade s platnými právnymi predpismi.
2. Zhotoviteľ sa zaväzuje vykonať dielo s odbornou starostlivosťou a dielo odovzdať objednávateľovi riadne, včas a v zodpovedajúcej kvalite.
3. Zhotoviteľ prehlasuje, že sa riadne, osobne oboznámil s rozsahom a povahou diela, že sú mu známe technické, kvalitatívne a iné podmienky k realizácii diela a že disponuje takými kapacitami a odbornými znalosťami, ktoré sú k včasnému a riadnemu zhotoveniu diela podľa tejto zmluvy potrebné.
4. Zhotoviteľ sa zaväzuje do diela zapracovať prípadné pripomienky objednávateľa, ak takéto v priebehu preberania diela budú zo strany objednávateľa vznesené.
5. Objednávateľ sa zaväzuje dielo zhotovené v súlade s touto zmluvou prevziať a zaplatiť zaň zhotoviteľovi dohodnutú cenu podľa platobných podmienok dohodnutých v článku VI tejto zmluvy.

**Článok III**

**Spôsob, miesto plnenia a termín dodanie diela**

1. Zmluvné strany sa dohodli, že zhotoviteľ za podmienok dojednaných v tejto zmluve pre objednávateľa dodá dielo :
   1. v elektronickej podobe v editovateľnom formáte (.docx, .xlsx, alebo ekvivalentný) na nosiči USB, resp. CD/DVD do 31.1.2019, o čom bude vyhotovený Preberací protokol podpísaný oboma zmluvnými stranami. Objednávateľ do 3 pracovných dní od prevzatia návrhu spracuje pripomienky a požiadavky na doplnenie diela, ktoré je zhotoviteľ povinný zapracovať do 5 pracovných dní odo dňa ich doručenia.
   2. Finálne dielo bude dodané v papierovej (tlačenej) verzii v dvoch vyhotoveniach a v elektronickej podobe v editovateľnom formáte (.docx, .xlsx, alebo ekvivalentný) na nosiči USB, resp. CD/DVD. Po akceptácii prepracovaného, resp. dopracovaného diela objednávateľom, o čom bude vyhotovený Akceptačný protokol podpísaný oboma zmluvnými stranami, je dielo považované za dodané.
2. Miestom plnenia predmetu zmluvy je miesto sídla objednávateľa.
3. Zhotoviteľ sa zaväzuje vypracovať a dodať dielo do 31.01.2019.
4. Dodržanie termínov je závislé od riadneho a včasného spolupôsobenia objednávateľa dojednaného v tejto zmluve, ktoré je v súlade s ustanoveniami ods. 1 a 2 § 539 Obchodného zákonníka č. 513/1991 Zb. v zmysle uvedeného § 539 je objednávateľ povinný poskytnúť zhotoviteľovi dohodnuté podklady. Po dobu omeškania objednávateľa s poskytnutím spolupôsobenia nie je zhotoviteľ v omeškaní s plnením povinnosti dodať predmet zmluvy v dojednanom termíne.

**Článok IV**

**Spolupôsobenie a podklady objednávateľa**

1. Plnenie predmetu tejto zmluvy bude uskutočňované podľa podkladov, ktoré zhotoviteľovi odovzdá objednávateľovi a ktorých poskytnutie je závislé od objednávateľa.
2. Zhotoviteľ bude pri spracovaní diela postupovať v zmysle špecifikácie uvedenej v Prílohe č.1 tejto zmluvy.
3. V prípade, že zhotoviteľovi budú chýbať akékoľvek podklady, vysvetlenia alebo informácie potrebné k zhotoveniu diela, je povinný si ich písomne vyžiadať od objednávateľa pred zahájením prác na diele, v opačnom prípade sa má za to, že objednávateľ poskytol zhotoviteľovi všetky potrebné vysvetlenia a podklady k riadnemu vykonaniu diela.
4. V rámci svojho spolupôsobenia sa objednávateľ zaväzuje, že poskytne spoluprácu pri zadovažovaní podkladov na riadne plnenie tejto zmluvy v nevyhnutne potrebnom rozsahu. Táto činnosť nenahrádza činnosť zhotoviteľa. Objednávateľ poskytne zhotoviteľovi spolupôsobenie najneskôr do 7 dní od jeho vyžiadania. Osobitnú lehotu dojednajú strany v prípade, ak sa bude jednať o spoluprácu, ktorú nemôže objednávateľ zaobstarať vlastnými silami.

**Článok V**

**Licencia**

1. Dielo je ako predmet autorského práva chránené Autorským zákonom a objednávateľ je oprávnený použiť dielo – predmet zmluvy iba pre účely vyplývajúce z tejto zmluvy. Jeho iné využitie je podmienené súhlasom zhotoviteľa.
2. Zhotoviteľ vyhlasuje, že objednávateľ je oprávnený dielo tejto zmluvy použiť akýmkoľvek spôsobom, ktorý je v čase uzavretia zmluvy známy.
3. Zhotoviteľ udeľuje objednávateľovi výhradnú, bezodplatnú, časovo, vecne a územne neobmedzenú licenciu – súhlas na použitie diela.
4. Zhotoviteľ garantuje, že:

* je jediným oprávneným vykonávateľom majetkových práv k dielu,
* autorské́ pravá k predmetu zmluvy nie sú́ a ani nebudú́ zaťažené inými právami tretích osôb, ktoré́ by bránili ich riadnemu použitiu objednávateľom, ani inými právnymi vadami a zhotoviteľ garantuje, že v budúcnosti nebudú voči objednávateľovi vznesené žiadne ďalšie nároky
* v prípade, ak si tretia osoba uplatní nárok proti objednávateľovi z titulu porušenia autorských práv, nahradí objednávateľovi všetku škodu, ktorá́ vznikne objednávateľovi v dôsledku uplatnenia nároku treťou osobou, a to v plnej výške.

1. Zhotoviteľ udeľuje oprávnenie objednávateľovi udeliť súhlas (sublicenciu) na použitie diela v rozsahu uvedenom v bode 3. tohto článku tretím osobám.
2. Objednávateľ je oprávnený, nie však povinný, dielo použiť.

**Článok VI**

**Cena za zhotovenie diela a platobné podmienky**

1. Cena za zhotovenie a dodanie diela je stanovená dohodou zmluvných strán podľa § 3 zákona č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon č. 18/1996 o cenách v znení neskorších predpisov.
2. Celková cena za zhotovenie diela je **.......................** vrátane DPH slovom: ....................... z toho:
3. Cena podľa bodu 2. tohto článku je považovaná za cenu konečnú. V dohodnutej cene sú zahrnuté všetky výdavky, ktoré zhotoviteľ nevyhnutne alebo účelne vynaložil pri splnení svojho záväzku vrátane nákladov na poradenstvo, realizované analýzy, konzultačné činnosti, cestovné a podobne, ktoré vznikli zhotoviteľovi pri činnostiach smerujúcich k realizácii predmetu zmluvy.
4. Zhotoviteľ je oprávnený fakturovať cenu dohodnutú v ods. 2 tohto článku tejto zmluvy na základe riadne dodaného diela v súlade s článkom II. a Prílohou č.1 tejto zmluvy bezprostredne po riadnom odovzdaní diela a podpísaní Akceptačného protokolu podľa článku III, bod 1.2 .
5. Cena za dielo podľa tejto zmluvy a jej príloh bude uhradená bezhotovostným prevodom v prospech účtu zhotoviteľa uvedenom v záhlaví. Prílohou faktúry sú priložené Akceptačné protokoly podpísané oprávnenými zástupcami oboch zmluvných strán Zálohy neboli dohodnuté. Za deň splnenia peňažného záväzku sa považuje deň, keď bude platená čiastka odpísaná z účtu objednávateľa v prospech účtu zhotoviteľa.
6. Faktúra musí obsahovať všetky náležitosti daňového dokladu podľa zák. č. 222/2004 Z. z. v platnom znení. Vystavená faktúra musí obsahovať tieto minimálne náležitosti: obchodné meno a sídlo, IČO, IČ DPH zhotoviteľa, meno, sídlo, IČO, IČ DPH objednávateľa, číslo zmluvy, číslo faktúry, deň odoslania a deň splatnosti faktúry, označenie finančného ústavu a číslo účtu, na ktorý má byť platba poukázaná, názov podpornej služby, výšku ceny bez dane, sadzbu dane, fakturovanú sumu celkom vrátane DPH, názov projektu, ITMS kódy, podpis oprávnenej osoby.
7. Lehota splatnosti faktúry vystavenej zhotoviteľom je 30 dní odo dňa jej doručenia objednávateľovi. Vzhľadom k tomu, že predmet zmluvy je financovaný z prostriedkov EFRR, dlhšia lehota splatnosti faktúry môže byť dojednaná medzi zmluvnými stranami v súlade s § 340b ods. 1 zák. č. 513/1991 Zb. v platnom znení.
8. Ak objednávateľ zistí nesprávnosť alebo neúplnosť faktúry predloženej zhotoviteľom, objednávateľ je oprávnený vyzvať zhotoviteľa, aby nedostatky opravil alebo doplnil. Zhotoviteľ je povinný opätovne doručiť faktúru s prílohami bez zbytočného odkladu, najneskôr do 10 dní od ich vrátenia objednávateľom. Po opätovnom doručení faktúry zhotoviteľom plynie lehota jej splatnosti odznova.
9. Objednávateľ nadobudne vlastnícky vzťah k predmetu zmluvy až po uhradení ceny uvedenej v bode 2 tohto článku.

**Článok VII**

**Zachovávanie mlčanlivosti**

1. Zhotoviteľ sa zaväzuje zachovávať mlčanlivosť o všetkých skutočnostiach, týkajúcich sa objednávateľa, o ktorých sa dozvedel v súvislosti s plnením zmluvy, ako i o ďalších skutočnostiach, tvoriacich predmet obchodného tajomstva. Zhotoviteľ sa zároveň zaväzuje, že nadobudnuté informácie nezneužije a neumožní prístup k týmto informáciám tretím osobám.
2. Zmluvné strany sa zaväzujú považovať skutočnosti alebo informácie, ktoré sa dozvedeli na základe alebo v súvislosti s plnením zmluvy za dôverné a zaväzujú sa zachovávať mlčanlivosť o takýchto skutočnostiach alebo informáciách až do doby, kedy sa tieto stanú všeobecne známymi za predpokladu, že sa tak nestane porušením povinnosti mlčanlivosti.
3. Zmluvné strany sa zaväzujú zabezpečiť, aby ich zamestnanci, subdodávatelia alebo spolupracujúce tretie osoby zachovávali mlčanlivosť v zmysle tohto článku.
4. Za porušenie povinnosti mlčanlivosti sa nepovažuje to, ak je zmluvná strana povinná dôvernú informáciu oznámiť na základe zákonom stanovenej povinnosti.
5. Každá zmluvná strana je povinná upovedomiť druhú stranu o porušení povinnosti mlčanlivosti bez zbytočného odkladu po tom, ako sa o takomto porušení dozvie.
6. Povinnosť mlčanlivosti trvá bez ohľadu na ukončenie účinnosti alebo platnosti zmluvy.

**Článok VIII**

**Zodpovednosť za škody, záruka**

1. Zhotoviteľ zodpovedá za to, že dielo je zhotovené v súlade s podmienkami dohodnutými v tejto zmluve.
2. Zhotoviteľ zodpovedá za vady, ktoré má dielo v čase jeho odovzdania objednávateľovi. Za vady vzniknuté po odovzdaní diela zodpovedá iba vtedy, ak boli spôsobené porušením jeho povinnosti.
3. Zhotoviteľ nezodpovedá za vady, ktoré boli spôsobené použitím nevhodných podkladov poskytnutých objednávateľom a zhotoviteľ ani pri vynaložení všetkej starostlivosti nemohol zistiť ich nevhodnosť, prípadne na ňu písomne upozornil objednávateľa a ten na ich použití trval.
4. Zmluvná strana, ktorá poruší svoju povinnosť vyplývajúcu z tejto zmluvy, je povinná nahradiť spôsobenú škodu druhej zmluvnej strane, s výnimkou ak preukáže, že porušenie povinnosti bolo spôsobené okolnosťami vylučujúcimi zodpovednosť.
5. Zodpovednosť za škodu sa riadi príslušnými ustanoveniami Obchodného zákonníka.

**Článok IX**

**Zmluvná pokuta, odstúpenie od zmluvy**

1. Zmluvné strany sa dohodli, že všetky sporné záležitosti súvisiace s touto zmluvou sa budú riešiť prednostne dohodou zmluvných strán.
2. V prípade omeškania zhotoviteľa so zhotovením a odovzdaním diela v dohodnutom termíne z dôvodu na strane zhotoviteľa má objednávateľ právo na uplatnenie zmluvnej pokuty vo výške 0,05% z celej ceny za zhotovenie diela za každý i začatý deň omeškania. Pokutu je objednávateľ oprávnený vymáhať odo dňa nasledujúceho po dni uvedenom v Článku III. Zaplatením zmluvnej pokuty objednávateľovi nezaniká právo na náhradu škody.
3. Zmluvné strany sa dohodli, že odstúpiť od tejto zmluvy je možné z nasledovných dôvodov a za nasledujúcich podmienok:
   1. v prípade podstatného alebo opakovaného porušenia záväzkov vyplývajúcich z tejto zmluvy druhou zmluvnou stranou.
   2. Ak sa podstatne zmenia finančné podmienky poskytovania finančných oprávnených výdavkov podľa Žiadosti o nenávratný finančný príspevok (ŽoNFP) v rámci schváleného projektu. Objednávateľ berie na vedomie, že odstúpenie od zmluvy mu nezakladá žiaden nárok na vrátenie už zaplatených poplatkov
   3. Z ostatných dôvodov uvedených v Obchodnom zákonníku
4. Za podstatné porušenie zmluvy sa považuje okrem iného aj:

* nerešpektovanie pripomienok objednávateľa k zhotovovanému dielu zo strany zhotoviteľa
* odmietnutie zhotoviteľa komunikovať s objednávateľom akoukoľvek formou, preukázateľne trvajúcou viac ako tri pracovné dni
* neuhradenie ceny za dielo v zmysle článku VI riadne a včas
* neposkytnutie dohodnutých podkladov a spolupôsobenia podľa článku IV. tejto zmluvy
* nestrpenie kontroly, neposkytnutie súčinnosti a nedodanie požadovaných podkladov v rámci osobitných dojednaní vyplývajúcich z povahy zdroja financovania z Fondov európskeho spoločenstva

1. V prípade odstúpenia od zmluvy zmluva zaniká dňom doručenia písomného oznámenia o odstúpení od zmluvy druhej zmluvnej strane s uvedením dôvodu odstúpenia (ex nunc).
2. V prípade, že dôjde k odstúpeniu od tejto zmluvy z dôvodu na strane objednávateľa, bude zhotoviteľ rozpracované dielo ku dňu odstúpenia fakturovať objednávateľovi vo výške rozpracovanosti jednotlivých prác. Rozpracovanosť sa určí komisionálnym jednaním, ktorého sa zúčastnia zodpovední zástupcovia zmluvných strán.
3. Zmluvné strany sa dohodli na tom, že v prípade rozporov ohľadne zmeny alebo zrušenia záväzku uprednostnia dohodu.

**Článok X**

**Doručovanie, poverené osoby**

1. Doručením akýchkoľvek písomností na základe tejto zmluvy alebo v súvislosti s touto zmluvou sa rozumie doručenie písomnosti doporučene poštou preukazujúcou doručenie na adresu určenú v záhlaví zmluvy, doručenie kuriérom, e-mailom alebo osobné doručenie príslušnej zmluvnej strane. Za deň doručenia písomnosti sa považuje aj deň, v ktorý zmluvná strana, ktorá je adresátom, odoprie doručovanú písomnosť prevziať, alebo v ktorý márne uplynie odberná lehota pre vyzdvihnutie si zásielky na pošte, doručovanej poštou zmluvnej strane, alebo ktorý je na zásielke, doručovanej poštou zmluvnej strane, preukázateľne zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu.
2. V prípade akejkoľvek zmeny adresy alebo kontaktných údajov určených na doručovanie písomností na základe tejto zmluvy alebo v súvislosti s touto zmluvou sa príslušná zmluvná strana zaväzuje o zmene adresy a kontaktných údajov bezodkladne písomne informovať druhú zmluvnú stranu; v takomto prípade je pre doručovanie rozhodujúca nová adresa a nové kontaktné údaje riadne oznámené zmluvnej strane pred odosielaním písomnosti.
3. Poverenou osobou na strane objednávateľa bude:

................................................

[email:..................................](mailto:jana.jagnešáková@cvtisr.sk).....

telefónne číslo: .......................

1. Poverenou osobou na strane zhotoviteľa bude:
   1. ................................................
   2. [email:..................................](mailto:jana.jagnešáková@cvtisr.sk).....
   3. telefónne číslo: .......................

**Článok XI**

**Subdodávateľská doložka**

1. Zhotoviteľ nesmie dielo ako celok odovzdať na plnenie inému subjektu. Zhotoviteľ je oprávnený zveriť vykonanie niektorej etapy diela, resp. ucelenej časti diela (t. j. nie celého dielo) tretej osobe (subdodávateľovi) uvedenej v Zozname subdodávateľov (príloha č.2 ).
2. Zoznam subdodávateľov, ktorí sa budú podieľať na realizácií niektorej etapy resp. ucelenej časti diela (v minimálnom rozsahu obchodné meno, sídlo alebo miesto podnikania, IČO a pod.) a tiež údaje o osobe oprávnenej konať za subdodávateľa v minimálnom rozsahu meno a priezvisko, adresa pobytu, dátum narodenia, e-mail a telefónne číslo, tvoria prílohu tejto zmluvy
3. Počas trvania zmluvy je zhotoviteľ oprávnený zmeniť subdodávateľa výlučne len na základe písomného odsúhlaseného dodatku k tejto zmluve, pričom je povinný rešpektovať nasledovné pravidlá:
   1. subdodávateľ, ktorého sa týka návrh na zmenu, musí byť zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „zákon o registri partnerov verejného sektora“ alebo „zákon č. 315/2016 Z. z. “), ak mu takáto povinnosť vyplýva z právneho predpisu,
   2. subdodávateľ, ktorého sa týka návrh na zmenu, musí byť schopný realizovať príslušnú časť predmetu zákazky v rovnakej kvalite, ako pôvodný subdodávateľ a musí spĺňať rovnaké podmienky, ako pôvodný subdodávateľ (ak boli stanovené),
   3. zhotoviteľ oznámi objednávateľovi návrh na zmenu subdodávateľa spolu s predložením dokladov preukazujúcich splnenie podmienok uvedených vyššie a percentuálnym podielom subdodávky vo vzťahu k zmluve, ktorá má byť prostredníctvom navrhovanej osoby poskytovaná objednávateľovi.
4. Návrh na zmenu subdodávateľa s aktualizovaným znením prílohy tejto zmluvy podľa bodu 1 tohto článku musí zhotoviteľ predložiť objednávateľovi najneskôr 30 dní pred začatím plánovanej subdodávky. Objednávateľ má právo odmietnuť podpísať dodatok a požiadať zhotoviteľ o určenie iného subdodávateľa, ak má na to dôvody (napr. ak nový subdodávateľ nie je zapísaný v registri partnerov verejného sektora podľa zákona o registri partnerov, v prípade, ak mu takáto povinnosť zo zákona o registri partnerov verejného sektora vyplýva, nekvalitne realizované práce konkrétnym subdodávateľom, nesplnenie podmienok pre výmenu subdodávateľa atď.). Zhotoviteľ je povinný žiadosti objednávateľa podľa predchádzajúcej vety bezodkladne vyhovieť a navrhnúť iného subdodávateľa, pričom tento subdodávateľ musí spĺňať povinnosť zápisu v registri partnerov verejného sektora podľa zákona o registri partnerov verejného sektora, v prípade, ak mu takáto povinnosť zo zákona o registri partnerov verejného sektora vyplýva z osobitného právneho predpisu. V prípade nesplnenia povinnosti zhotoviteľa v zmysle prvej vety tohto bodu má objednávateľ nárok na zmluvnú pokutu podľa bodu 14 tohto článku. Zmenou nie je prípad, ak fyzická alebo právnická osoba, ktorá má povinnosť byť zapísaná v registri partnerov verejného sektora stratí spôsobilosť alebo oprávnenie, ktoré je spojené s povinnosťou zápisu v registri partnerov verejného sektora alebo jej takáto spôsobilosť bude obmedzená, bude pozbavená alebo bude činnosť na základe oprávnenia, ktoré je spojené s povinnosťou zápisu v registri partnerov verejného sektora pozastavená, prerušená alebo zastavená. Zhotoviteľ sa zaväzuje pre takýto prípad informovať objednávateľa bezodkladne potom, ako sa o takejto skutočnosti dozvedel.
5. Zmenu údajov akéhokoľvek aktuálneho subdodávateľa je zhotoviteľ povinný bezodkladne písomne oznámiť objednávateľovi, pričom zmluvné strany sa výslovne dohodli, že na zmenu údajov nie je potrebné uzatvoriť dodatok k zmluve. V prípade nesplnenia povinnosti zhotoviteľa v zmysle predchádzajúcej vety má objednávateľ nárok na zmluvnú pokutu podľa bodu 14 tohto článku. To znamená, že každý jeden neoznámený zmenený údaj sa berie ako jedno porušenie. V písomnom dodatku k zmluve, ktorým sa mení pôvodný subdodávateľ, je zhotoviteľ povinný uviesť aktuálne a úplné údaje nového subdodávateľa. Zhotoviteľ je zároveň povinný zmluvu s novým subdodávateľom predložiť objednávateľovi najneskôr 30 dní pred plánovaným nástupom subdodávateľa na zhotovenie danej etapy diela, resp. ucelenej časti diela.
6. Ak sa na zhotoviteľa a jeho subdodávateľov vzťahuje povinnosť zapisovať sa do registra partnerov verejného sektora podľa zákona o registri partnerov verejného sektora, potom je zhotoviteľ, ako aj jeho subdodávatelia, povinný dodržať túto povinnosť po celú dobu trvania tejto zmluvy, pričom zhotoviteľ sa zaväzuje zabezpečiť splnenie tejto povinnosti aj zo strany subdodávateľov. Zhotoviteľ je povinný objednávateľovi oznámiť akúkoľvek zmenu v jeho zápise v registri partnerov verejného sektora, ako aj v zápise jeho subdodávateľov, a to najneskôr deň nasledujúci po tom ako k takejto zmene zápisu v registri partnerov došlo. V prípade porušenia povinnosti zhotoviteľa podľa tohto bodu, má objednávateľ nárok na zmluvnú pokutu vo výške podľa bodu 14 tohto článku a to za každý deň porušenia, pričom porušenie uvedenej povinnosti, ktorá trvá viac ako 15 dní sa považuje za podstatné porušenie zmluvy. Zhotoviteľ je zároveň zodpovedný za škodu, ktorá objednávateľovi vznikne v súvislosti s porušením povinnosti zhotoviteľa podľa tohto bodu.
7. Zhotoviteľ je povinný zahrnúť do zmlúv so subdodávateľmi služieb, prác a dodávateľmi tovarov ustanovenie, že osoby oprávnené na kontrolu budú voči týmto tretím osobám vykonávať kontrolu dokumentov a vecnú kontrolu v súvislosti s realizáciou predmetu tejto zmluvy, ako aj ustanovenie o možnosti publikovania informácií o nich.
8. Pri vykonávaní predmetu zmluvy subdodávateľom zhotoviteľ zodpovedá Objednávateľovi tak, akoby túto etapu diela, resp. ucelenú časť diela vykonával sám.
9. V prípade, ak zhotoviteľ preukazoval splnenie podmienok účasti podľa § 33 ZVO inou osobou, je povinný pri plnení tejto zmluvy skutočne používať zdroje osoby, ktorej postavenie využil na preukázanie finančného a ekonomického postavenia. V prípade, ak zhotoviteľ preukazoval splnenie podmienok účasti podľa § 34 ZVO inou osobou, je povinný pri plnení zmluvy skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti.
10. Zhotoviteľ sa zaväzuje, že pre prípad, ak bude dielo realizované prostredníctvom subdodávateľov uvedených v Zozname subdodávateľov, ktorý je prílohou tejto zmluvy, že bude splnená povinnosť zápisu v registri partnerov verejného sektora podľa zákona č. 315/2016 Z. z. počas trvania tejto zmluvy. V prípade nesplnenia tejto povinnosti alebo pre prípad, ak bude subdodávateľ z registra partnerov verejného sektora vymazaný počas trvania tejto zmluvy vzniká objednávateľovi nárok na zmluvnú pokutu vo výške podľa bodu 14 tohto článku.
11. Zhotoviteľ je povinný predložiť objednávateľovi všetky zmluvy so subdodávateľmi na základe písomného požiadania zo strany objednávateľa v lehote 5 pracovných dní odo dňa doručenia žiadosti.
12. Objednávateľ si vyhradzuje právo pre prípad, ak vzniknú dôvody na odstúpenie od zmluvy podľa § 15 ods. 1 zákona 315/2016 Z. z., a objednávateľ nevyužije právo na odstúpenie od zmluvy, že objednávateľovi vzniká nárok na zmluvnú pokutu podľa bodu 14 tohto článku. Ak registrujúci orgán rozhodne o výmaze z dôvodov ustanovených v § 13, § 14 a § 15 zákona č. 315/2016 Z. z. považuje sa takéto konanie za podstatné porušenie zmluvy a objednávateľ má právo odstúpiť od zmluvy. Ak objednávateľ neodstúpi od zmluvy, objednávateľovi vzniká nárok na zmluvnú pokutu vo výške podľa bodu 14 tohto článku.
13. Ak v registri nie je zapísané overenie identifikácie konečného užívateľa výhod v súvislosti s plnením zo zmluvy oprávnenou osobou a ak nie je overená identifikácia konečného užívateľa výhod k 31. decembru kalendárneho roka alebo ak v registri nie je zapísaná oprávnená osoba dlhšie ako 30 dní, objednávateľ nebude plniť zmluvu zhotoviteľovi. O tejto skutočnosti objednávateľ bezodkladne písomne informuje zhotoviteľa.
14. Objednávateľ má právo požadovať od zhotoviteľa uhradenie zmluvnej pokuty vo výške 5% bez DPH z ceny za dielo, a to za každé porušenie ktorejkoľvek z vyššie uvedených povinností a to aj opakovane. Zároveň má objednávateľ v prípade porušenia týchto povinností právo odstúpiť od zmluvy a má právo na náhradu škody, ktorá objednávateľovi v tejto súvislosti vznikne.

**Článok XII**

**Osobitné dojednania vyplývajúce z povahy zdroja financovania z Fondov európskeho spoločenstva**

1. Zhotoviteľ je povinný strpieť výkon kontroly a poskytnúť súčinnosť pri výkone kontroly orgánu oprávnenému vykonávať kontrolu podľa § 6 a § 10 zákona č. **292/2014** Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov a podľa článku 123 a nasl. nariadenia Rady (ES) **č. 1303/2013 zo 17. decembra 2013** resp. subjektom a osobám povereným oprávnenými orgánmi podľa § 6 a § 10 zákona č. 292/2014 Z. z a podľa článku 123 a nasl. nariadenia Rady (ES) **č. 1303/2013 zo 17. decembra 2013** na výkon kontroly. Za strpenie výkonu kontroly a poskytnutie súčinnosti pri výkone kontroly neprináleží zhotoviteľovi žiadna odmena, náhrada ani iné plnenie.
2. Objednávateľ si vyhradzuje právo bez akýchkoľvek sankcií odstúpiť od zmluvy so zhotoviteľom v prípade, kedy ešte nedošlo k plneniu tejto zmluvy a výsledky finančnej kontroly oprávneného orgánu podľa § 8 zákona č. 292/2014 Z. z neumožňujú financovanie výdavkov vzniknutých z obstarávania tovarov, služieb, stavebných prác alebo iných postupov.
3. Zhotoviteľ je povinný predovšetkým oznámiť nákladovú štruktúru plnenia zákazky na základe požiadavky objednávateľa alebo oprávneného orgánu a nimi poverených subjektov a osôb, dodať podpornú dokumentáciu účtovného a iného charakteru za účelom doloženia požadovaných podkladov pre výkon kontroly podľa tohto bodu zmluvy. Za účelom preventívneho riešenia problémov spojených s preukazovaním realizácie tejto zákazky je oprávnený požadovať tieto podklady aj objednávateľ.
4. Nestrpenie kontroly, neposkytnutie súčinnosti a nedodanie požadovaných podkladov zo strany zhotoviteľa sa bude považovať za závažné porušenie tejto zmluvy.
5. V prípade vzniku škody v dôsledku nestrpenia kontroly, neposkytnutia súčinnosti a nedodania požadovaných podkladov zo strany zhotoviteľa, je povinný zhotoviteľ túto škodu nahradiť v plnej miere. Povinnosť strpieť kontrolu sa ustanovuje po dobu upravenú vo všeobecne záväzných predpisoch pre implementáciu projektov zo štrukturálnych fondov EÚ v programovom období 2014-2020 do 31.12.2028.

**Čl. XIII**

**Záverečné ustanovenia**

1. Zmluvné strany prehlasujú́, že túto zmluvu uzavreli slobodne, vážne, žiadna zo zmluvných strán nebola v tiesni a omyle, a ani za nápadne nevýhodných podmienok.
2. Táto zmluva je vyhotovená v štyroch (4) rovnopisoch, z ktorých objednávateľ po jej podpísaní obdrží dve (2) vyhotovenia a zhotoviteľ dve (2) vyhotovenia
3. Táto zmluva podlieha podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov povinnému zverejneniu v Centrálnom registri zmlúv vedenom na Úrade vlády Slovenskej republiky, resp. v Obchodnom vestníku. Zhotoviteľ berie na vedomie povinnosť objednávateľa na zverejnenie tejto zmluvy ako aj faktúry vyplývajúcej z tejto zmluvy a svojim podpisom dáva súhlas na zverejnenie tejto zmluvy vrátane jej príloh v plnom rozsahu.
4. Zmeny a doplnenia tejto zmluvy je možné uskutočniť formou číslovaných písomných dodatkov, podpísaných oboma zmluvnými stranami. Dodatky sú neoddeliteľnou súčasťou zmluvy. Účinnosť dodatkov nastane deň po ich zverejnení v Centrálnom registri zmlúv.
5. V prípade, že niektoré ustanovenie tejto zmluvy je alebo sa stane neplatným, ostatné ustanovenia zmluvy nie sú touto neplatnosťou dotknuté a ostávajú v platnosti. Namiesto neplatného ustanovenia sa vzťahy zmluvných strán upravené touto zmluvou budú spravovať príslušnými platnými právnymi predpismi.
6. Zmluva nadobúda platnosť dňom jej podpísania oprávnenými zástupcami oboch zmluvných strán a účinnosť deň po jej zverejnení v Centrálnom registri zmlúv.

Zoznam príloh:

1. Príloha č. 1 – Opis predmetu zákazky

2. Príloha č. 2 – Zoznam všetkých známych subdodávateľov - vyhlásenie o subdodávateľoch (ak relevantné)

 V Bratislave, dňa ..................... V....................., dňa.................

\_\_\_\_\_\_\_\_\_\_\_\_\_\_\_\_\_\_\_\_\_\_

za objednávateľa

**prof. RNDr. Ján Turňa, CSc.**

generálny riaditeľ CVTI SR

hlavný manažér projektu

**Centrum vedecko-technických informácií Slovenskej republiky**

\_\_\_\_\_\_\_\_\_\_\_\_\_\_\_\_\_\_\_\_\_\_

za zhotoviteľa

**.........................................**

………………….

**…………………………**